திருச்செந்தூர் சுப்பிரமணியசுவாமி கோயில்
{{Infobox Mandir
 | name                = திருச்செந்தூர் முருகன்
 | image               = Thiruchendur11.jpg
 | image_size          = 250px
 | alt                 = Temple's Raja Gopuram
 | caption             = இராஜா கோபுரம் அல்லது மேற்கு கோபுரம்
 | map_type            = India Tamil Nadu
 | map_caption         = தமிழக வரைபடத்தில் உள்ள இடம்
 | coordinates         = {{coord|8|29|45|N|78|7|45|E|type:landmark_region:IN|display=inline}}
 | other_names         =
 | proper_name         = திருச்செந்தூர் அருள்மிகு சுப்பிரமணிய சுவாமி கோயில்
 | Tamil               = 
 | country             = [[இந்தியா]]
 | state               = [[தமிழ்நாடு]]
 | district            = [[தூத்துக்குடி மாவட்டம்]]
 | location            = [[திருச்செந்தூர்]]
 | elevation_m         =
 | deity               = [[முருகன்]]
 | architecture        = [[திராவிடக் கட்டிடக்கலை]]
 | temple_quantity     =
 | monument_quantity   =
 | inscriptions        =
 | year_completed      =
 | creator             = 
 | website             = [http://tiruchendurmurugantemple.tnhrce.in திருச்செந்தூர் சுப்பிரமணிய சுவாமி]
 }}
 '''திருச்செந்தூர் சுப்பிரமணிய சுவாமி கோயில்''' ''(Tiruchendur Murugan Temple)'' [[முருகன்|முருகனின்]] [[அறுபடைவீடுகள்|ஆறுபடை]] வீடுகளில், இரண்டாம் படை வீடாகத் திகழ்கின்றது. இது [[தமிழ்நாடு]] மாநிலத்தில், [[தூத்துக்குடி மாவட்டம்]], [[திருச்செந்தூர்|திருச்செந்தூரில்]] அமைந்துள்ளது. இக்கோயில் பழந்[[தமிழ் இலக்கியம்|தமிழ் இலக்கியங்களிலே]] ''சேயோன்'' எனக் குறிப்பிடப்படுகின்றது. இது [[தேவார வைப்புத் தலங்கள்|தேவார வைப்புத்தலமாகக்]]{{cn}} கருதப்படுகிறது.&lt;ref name=&quot;bmj&quot;&gt;பு.மா.ஜெயசெந்தில்நாதன், தேவார வைப்புத்தலங்கள், வர்த்தமானன் பதிப்பகம், சென்னை, 2009&lt;/ref&gt;
 
 == பழமையான கோயில் ==
 [[தூத்துக்குடி மாவட்டம்|தூத்துக்குடி]] மாவட்டத்தில், [[மன்னார் வளைகுடா]]வை அண்டி அமைந்துள்ள இக்கோயில் [[சென்னை]]யில் இருந்து 600 கி.மீ தொலைவில் உள்ளது. சங்க இலக்கியங்களிலும், [[சிலப்பதிகாரம்|சிலப்பதிகாரத்திலும்]] குறிப்பிடப்பட்டுள்ள இக்கோயில், 2000-3000 ஆண்டுகள் வரை பழமை கொண்டதாகக் கருதப்படுகின்றது. முருகப்பெருமானுக்குக் [[கடற்கரை]] ஓரத்தில் அமைந்துள்ள ஒரு [[கோயில்]] இதுவாகும். இக்கோயில் அமைந்துள்ள இடம் “திருச்சீரலைவாய்” என முன்னர் அழைக்கப்பட்டது.
 
 == தல வரலாறு ==
 [[File:Droneview of lord murugan temple.jpg|left|thumb|402x402px|கழுகுப்பார்வையில் திருச்செந்தூர் கோயில்]]
 தேவர்கள், தங்களைத் தொந்தரவு செய்த, சூரபத்மனை அழிக்கும்படி [[சிவன்|சிவபெருமானிடம்]] முறையிட்டனர். அவர்களது வேண்டுதலை ஏற்ற சிவன், தன் நெற்றிக்கண்ணில் இருந்து ஆறு பொறிகளை உண்டாக்கினார். அதிலிருந்து முருகப்பெருமான் தோன்றினார். பின், சிவபெருமானின் கட்டளையை ஏற்று, சூரபத்மனை அழிக்க இங்கு வந்தார். இவ்வேளையில் முருகப்பெருமானின் தரிசனம் வேண்டி, தேவர்களின் குருவான வியாழபகவான் இத்தலத்தில் தவமிருந்தார். அவருக்குக் காட்சி தந்த முருகப்பெருமான், இவ்விடத்தில் தங்கினார். அவர் மூலமாக அசுரர்களின் வரலாறையும் தெரிந்து கொண்டார். அப்போது தனது படைத்தளபதியான [[வீரபாகு]]வை, சூரபத்மனிடம் தூது அனுப்பினார். அவன் கேட்கவில்லை. பின்பு, முருகன் தன் படைகளுடன் சென்று, அவனை வதம் செய்தார். வியாழ பகவான், முருகனிடம் தனக்குக் காட்சி தந்த இவ்விடத்தில் எழுந்தருளும்படி வேண்டிக்கொண்டார். அதன்படியே முருகனும் இங்கே தங்கினார். பின்பு, வியாழபகவான் விஸ்வகர்மாவை அழைத்து, இங்குக் கோயில் எழுப்பினார். முருகன், சூரனை வெற்றி பெற்று ஆட்கொண்டதால் இவர், &quot;செயந்திநாதர்' என அழைக்கப்பெற்றார். பிற்காலத்தில் இப்பெயரே &quot;செந்தில்நாதர்' என மருவியது. தலமும் &quot;திருஜெயந்திபுரம்' (ஜெயந்தி - வெற்றி) என அழைக்கப்பெற்று, &quot;திருச்செந்தூர்' என மருவியது.
 [[File:Tiruchendur Temple at night.png|thumb|300x300px|இரவில் கோயிலின் தோற்றம்]]
 [[படிமம்:Tiruchendure1.jpg|thumb|right]]
 [[படிமம்:Tiruchendure2.jpg|thumb|right]]
 [[படிமம்:Tiruchendure3.jpg|thumb|right]]
 [[படிமம்:Tiruchendure4.jpg|thumb|right]]
 [[படிமம்:Tiruchendure5.jpg|thumb|right]]
 [[படிமம்:Tiruchendure6.jpg|thumb|right]]
 
 == கோயில் அமைப்பு ==
 [[முருகன்|முருகனுக்குரிய]] ஆறுபடைவீடுகளில் திருச்செந்தூர் மட்டும் [[கடற்கரை]]யிலும், பிற ஐந்தும் [[மலை]]க்கோயிலாக அமைந்துள்ளது. 157 அடி உயரம் கொண்ட இக்கோயிலின் கோபுரம், ஒன்பது தளங்களைக் கொண்டதாக அமைந்துள்ளது. முருகப்பெருமான் சூரனை ஆட்கொண்ட பின்பு, தனது வெற்றிக்கு நன்றி தெரிவிக்கும் விதமாகக் சிவபூஜை செய்தார். இந்த கோலத்திலேயே முருகன் வலக்கையில் தாமரை மலருடன் அருளுகிறார். தலையில் சிவயோகி போல ஜடாமகுடமும் தரித்திருக்கிறார். இவருக்கு இடது பின்புற சுவரில் ஓர் [[இலிங்கம்]] இருக்கிறது. இவருக்கு முதல் தீபாராதனை காட்டிய பின்பே, முருகனுக்குத் தீபராதனை நடக்கும். சண்முகர் சன்னதியிலும் சுவாமிக்குப் பின்புறம் இலிங்கம் இருக்கிறது. இவ்விரு இலிங்கங்களும் இருளில் உள்ளதால், தீபாராதனை ஒளியில் மட்டுமே காண முடியும்.
 
 === பஞ்சலிங்க தரிசனம் ===
 இதுதவிர முருகன் சன்னதிக்கு வலப்புறத்தில் &quot;பஞ்சலிங்க' சன்னதியும் இருக்கிறது. இவர்களை மார்கழி மாதத்தில் தேவர்கள் தரிசிக்க வருவதாக ஐதீகம். சிவனுக்குரிய வாகனமான நந்தியும், முருகனுக்கு எதிரே இந்திர, தேவ மயில்களும் மூலஸ்தானம் எதிரே உள்ளன.
 
 வெளியிலிருந்தபடி முருகரைத் தரிசனம் செய்யும்போதே பஞ்சலிங்க தரிசனம் செய்ய இயலாது. மூலவர் முருகரின் இடப்புறம் உள்ள சிறு வாயில் வழியே உள்ளே நுழைந்து சுற்றி வலப்புறம் வந்து பாதாள பஞ்சலிங்க தரிசனம் செய்ய வாரநாட்களில் இயலும்.இதற்குக் கோயில் சார்பில் ஐந்து ரூபாய் கட்டண நுழைவுச்சீட்டு உண்டு. கூட்டநெரிசல் அதிகம் உள்ள சமயம் இந்த நுழைவுச்சீட்டு வழங்கப்படுவதில்லை.
 
 === ராஜகோபுரம் ===
 திருச்செந்தூரில் முருகன் சன்னதியின் மேற்கு திசையில் இராஜகோபுரம் இருக்கிறது. முருகப்பெருமான் இத்தலத்தில் கடலைப் பார்த்தபடி, கிழக்கு நோக்கி காட்சியளிக்கிறார். பிரதான கோபுரம் சுவாமிக்கு எதிரே, அதாவது கிழக்கு திசையில்தான் அமைத்திருக்க வேண்டும். ஆனால், அப்பகுதியில் கடல் இருப்பதால் மேற்கில் கோபுரம் கட்டப்பட்டுள்ளது. முருகன் மூலஸ்தானத்தின் பீடத்தைவிட, இக்கோபுர வாசல் உயரமாக இருப்பதால், எப்போதும் அடைக்கப்பட்டே இருக்கிறது. [[கந்தசஷ்டி]] விழாவில் முருகன் திருக்கல்யாணத்தின்போது நள்ளிரவில் ஒரு நாள் மட்டும் இந்த வாசல் திறக்கப்படும். அவ்வேளையில் பக்தர்கள் உள்ளே செல்ல அனுமதி கிடையாது.
 
 == தூண்டுகை விநாயகர் கோவில் ==
 இக்கடற்கரைக் கோவிலுக்குச் செல்லும் பாதையின் தொடக்கத்தில் சுமார் மூன்று பர்லாங்கிற்கு முன் தூண்டுகை விநாயகர் கோவில் உள்ளது. இது சுப்பிரமணியசுவாமி கோயிலின் உபகோவிலாகும். முருகன் இருக்கும் இடத்தைப் பக்தர்களுக்குத் தூண்டிக் காண்பிக்கும் விதமாக விநாயகர் இருப்பதால் இப்பெயர் பெற்றது.&lt;ref&gt;{{cite news |title=வேலனை காட்டும் விநாயகர் |url=https://www.maalaimalar.com/devotional/worship/2017/10/22113557/1124260/thiruchendur-temple-vinayagar-murugan.vpf |accessdate=24 October 2023 |agency=மாலைமலர்}}&lt;/ref&gt;
 
 == திறக்கும் நேரம் ==
 காலை 5 மணி முதல் இரவு 9 மணி வரை திறந்திருக்கும்.
 
 == திருவிழா ==
 பங்குனி உத்திரம், திருக்கார்த்திகை, வைகாசி விசாகம், [[கந்த சஷ்டி]] முருகத்தலங்களில் கந்தசஷ்டிவிழா ஆறு நாட்களே நடக்கும். சில தலங்களில் சஷ்டிக்கு மறுநாள் முருகன் திருக்கல்யாணத்துடன் சேர்த்து ஏழு நாட்கள் நடத்துவர். ஆனால், திருச்செந்தூரில் கந்தசஷ்டி முதல் ஆறுநாட்கள் சஷ்டி விரதம், சூரசம்ஹாரம், ஏழாம் நாளில் முருகன், தெய்வானை திருக்கல்யாணம், அடுத்த 5 நாட்கள், சுவாமி திருக்கல்யாண கோலத்தில் ஊஞ்சல் சேவை என இவ்விழா 12 நாட்கள் கொண்டாடப்படுகிறது.
 
 == தமிழ் இலக்கியங்களில்... ==
 தமிழ் இலக்கியங்களில் திருச்செந்தூர் அலைவாய், சீரலைவாய் என்கிற பெயர்களில் போற்றப்பட்டுள்ளது. அது குறித்த தகவல்கள்
 
 '''[[தொல்காப்பியம்]]'''
 
 முருகன் தீம்புனல் அலைவாய் - தொல்காப்பியம் (களவு சூத்23)
 
 '''[[புறநானூறு]]'''
 
 :வெண்டலைப் புனரி யலைக்குஞ் செந்தில்
 :நெடுவேல் நிலைஇய  காமர் வியன்துறை (பாடல் 55)
 
 '''[[அகநானூறு]]'''
 
 :திருமணி விளக்கினலை வாய்ச்செரு மிகுசேஎய் (பாடல் 266)
 
 '''[[திருமுருகாற்றுப்படை]]'''
 
 :உலகம் புகழ்ந்த ஓங்குயர் விழுச்சீர் அலைவாய்
 
 '''[[சிலப்பதிகாரம்]]'''
 
 :சீர் கெழு செந்திலும் செங்கோடும் வெண்குன்றும்
 
 == அருணகிரிநாதர் பாடல் ==
 இக்கோயில் குறித்தும், முருகப்பெருமான் குறித்தும் அருணகிரிநாதரின் பாடல் இது.
 
 :அந்தண்மறை வேள்வி காவற் கார செந்தமிழ் சொல் பாவின் மாலைக் கார அண்டரூப கார சேவற் கார முடிமேலே -
 :அஞ்சலிசெய் வோர்கள் நேயக் காரகுன்றுருவ ஏவும் வேலைக் காரஅந்தம்வெகு வான ரூபக் கார எழிலான;
 :சிந்துரமின் மேவு போகக் காரவிந்தைகுற மாது வேளைக் காரசெஞ்சொலடி யார்கள் வாரக் கார எதிரான -
 :செஞ்சமரை மாயு மாயக் காரதுங்கரண சூர சூறைக் கார செந்திநகர் வாழு மாண்மைக் கார பெருமாளே.
 
 == சிவத்தல மூர்த்தங்கள் ==
 சிவத்தலத்திற்குரிய அனைத்து மூர்த்தங்களும் இக்கோயிலில் உள்ளன. கருவறைக்குள் முருகன் பூசித்த சிவலிங்கமும், அதன் பின்புறத்தில் பஞ்சலிங்கங்களும் உள்ளன.&lt;ref name=&quot;bmj&quot;/&gt;
 
 == தேவாரப் பதிகம்/அப்பர் பாடல் ==
 {{cquote| கள்ளிமுதுகாட்டில் ஆடிகண்டாய் &lt;br&gt;
 காலனையும் மகாலாற் கடந்தான் கண்டாய் &lt;br&gt;
 புள்ளியுழை மானின் தோலான் கண்டாய் &lt;br&gt;
 புலியுரிசேர் ஆடைப்புனிதன் கண்டாய் &lt;br&gt;
 வெள்ளி மிளிர் பிறைமுடிமேற் சூடி கண்டாய் &lt;br&gt;
 வெணீற்றான் கண்டாய் நம் செந்தில்மேய &lt;br&gt;
 வள்ளிமணாளற்குத் தாதை கண்டாய் &lt;br&gt;
 மறைக்காட்டுறையும் மணாளன்தானே.}}
 
 == இவற்றையும் பார்க்கவும் ==
 *[[திருச்செந்தூர் நாழிக்கிணறு]]
 *[[திருச்செந்தூர் முருகன் பிள்ளைத்தமிழ்]]
 *[[கள்ளர் வெட்டுத் திருவிழா]]
 *[[குலசேகரபட்டிணம் முத்தாரம்மன் கோவில்]]
 *[[கந்தமாதன மலை]]
 
 == மேற்கோள்கள் ==
 {{Reflist}}
 
 == வெளிப்புற இணைப்புகள் ==
 *[https://www.maalaimalar.com/devotional/worship/2021/07/03143424/2793186/Tiruchendur-Temple.vpf திருச்செந்தூர் முருகனுக்கு திருப்பணி செய்த ஐவர்]
 *[[s:வேங்கடம் முதல் குமரி வரை 4/027-032|வேங்கடம் முதல் குமரி வரை 4/செந்தில் ஆண்டவன்]]
 * [http://www.dinamalar.com/360_view_detail.asp?id=198 360 டிகிரி கோணத்தில் திருச்செந்தூர் சுப்பிரமணியசுவாமி கோயில்] தினமலர்
 * [http://temple.dinamalar.com/New.aspx?id=967 திருச்செந்தூர் சுப்பிரமணியசுவாமி கோயில் தல வரலாறு] தினமலர்
 
 {{முருகன் கோயில்கள்|state=autocollapse}}
 
 {{தேவார வைப்புத்தலங்கள்}}
 
 [[பகுப்பு:ஆறுபடை வீடுகள்]]
 [[பகுப்பு:தூத்துக்குடி மாவட்டத்திலுள்ள முருகன் கோயில்கள்]]
 [[பகுப்பு:தூத்துக்குடி மாவட்டத்திலுள்ள சிவன் கோயில்கள்]]